**17. sastanak Vijeća poslijediplomskog studija TRIBE**

**26. listopada 2015.**

**Zapisnik**

**Dnevni red:**

1. Zamolbe za priznavanjem ECTS bodova, Roguljić i Rossini Gajšak
2. Razno

**Nazočni**: prof. Damir Sapunar, prof. Ivica Grković, prof. Livia Puljak

**Ad 1.**

Na 16. sastanku Vijeća poslijediplomskog studija TRIBE ostala su otvorena pitanja priznavanja ECTS bodova studenticama Mariji Roguljić i Lindi Rossini Gajšak. Nakon savjetovanja s voditeljicom Poslijediplomske službe, obje su kolegice zamoljene da dostave diplomu sa svojih ranijih sveučilišnih poslijediplomskih studija. Obje kolegice odgovorile su na upit.

Marija Roguljić

Marija Roguljić dostavila je kopiju potvrde Stomatološkog fakulteta u Zagrebu u kojoj je navedeno da je izradila poslijediplomski specijalistički rad pod naslovom “*Identifikacija mikroorganizama iz periapeksnog područja kod pacijenata oboljelih od kroničnog periapeksnog parodontitisa*“ koji je obranila 23. listopada 2014. godine te je time završila poslijediplomski specijalistički studij Dentalna medicina, čime je stekla 120 ECTS bodova i akademski naziv sveučilišna magistra dentalne medicine. Stoga se prema aktualnom Pravilniku o sveučilišnim poslijediplomskim studijima i postupku stjecanja doktorata znanosti (Članak 3., Članak 17.) predlaže sljedeće: da se kolegici prizna 60 ECTS bodova koje može iskoristiti umjesto druge godine studija i priznaju joj se svi izborni predmeti, te da se za 60 ECTS bodova umanji njena ukupna školarina.

*Linda Rossini Gajšak*

Kolegica nije još završila svoj specijalistički poslijediplomski studij pa su analizirani predmeti koje je položila pohađanjem specijalističkog poslijediplomskog studija iz psihijatrije Medicinskog fakulteta Sveučilišta u Zagrebu. Kolegici se mogu priznati kao položeni predmeti *Etika u psihijatriji* (11 h nastave; 1,5 ECTS boda), Profesionalne vještine (20 h nastave; 3 ECTS boda) i Generički modul Opće kompetencije (50 h nastave; 8 ECTS bodova). Stoga se predlaže sljedeće: da se kolegici Lindi Rossini Gajšak prizna 12,5 ECTS i ukupno 6 izbornih predmeta druge godine studija TRIBE te da se za odgovarajući iznos umanji njena ukupna školarina.

**Ad 3.**

U tijeku su razgovori za upis na studij TRIBE u akademskoj godini 2015/2016.

Zapisnik vodila: Livia Puljak; trajanje sastanka: 8:00 – 8:30